ประกาศคณะกรรมการกำกับหลักทรัพย์และตลาดหลักทรัพย์ที่ กลธ. ๑๘/๒๕๖๑เรื่องการกำหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัล[๑] อาศัยอำนาจตามความในมาตรา๑๐ (๑) มาตรา ๒๘ และมาตรา ๓๐ แห่งพระราชกำหนดการประกอบธุรกิจสินทรัพย์ดิจิทัล พ.ศ.๒๕๖๑ คณะกรรมการ ก.ล.ต. ออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ ๑๖กรกฎาคม พ.ศ. ๒๕๖๑ เป็นต้นไปข้อ ๒ ในประกาศนี้และรวมถึงตารางแนบท้ายที่กำหนดตามประกาศนี้ผู้ประกอบธุรกิจสินทรัพย์ดิจิทัลหมายความว่า ผู้ได้รับใบอนุญาตประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภทดังต่อไปนี้(๑)การเป็นศูนย์ซื้อขายคริปโทเคอร์เรนซี(๒)การเป็นศูนย์ซื้อขายโทเคนดิจิทัล(๓)การเป็นนายหน้าซื้อขายคริปโทเคอร์เรนซี(๔)การเป็นนายหน้าซื้อขายโทเคนดิจิทัล(๕)การเป็นผู้ค้าคริปโทเคอร์เรนซี(๖)การเป็นผู้ค้าโทเคนดิจิทัลผู้ออกโทเคนดิจิทัลหมายความว่าผู้ออกโทเคนดิจิทัลตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชนผู้ลงทุนหมายความว่า ผู้ที่สนใจจะลงทุนในสินทรัพย์ดิจิทัลลูกค้าหมายความว่า ผู้ใช้บริการของผู้ประกอบธุรกิจสินทรัพย์ดิจิทัลผู้จัดการหมายความว่าบุคคลที่ได้รับมอบหมายจากคณะกรรมการบริษัทให้เป็นผู้ดูแลรับผิดชอบสูงสุดในการบริหารงานของบริษัทผู้อำนวยการฝ่ายหมายความว่า บุคคลซึ่งรับผิดชอบงานในระดับส่วนงานภายในบริษัทสถาบันการเงินหมายความว่า(๑)ธุรกิจธนาคารพาณิชย์ ธุรกิจเงินทุน ธุรกิจเครดิตฟองซิเอร์(๒)ธุรกิจหลักทรัพย์(๓)ธุรกิจสัญญาซื้อขายล่วงหน้า(๔)ธุรกิจประกันภัย(๕)ธุรกิจสถาบันการเงินของรัฐที่มีกฎหมายเฉพาะจัดตั้งขึ้นข้อ ๓ สำนักงาน ก.ล.ต. อาจกำหนดแนวทาง (guideline) การปฏิบัติในรายละเอียดของข้อกำหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้และหากผู้ประกอบธุรกิจสินทรัพย์ดิจิทัลปฏิบัติตามแนวทางดังกล่าวแล้วให้ถือว่าผู้ประกอบธุรกิจสินทรัพย์ดิจิทัลได้ปฏิบัติตามข้อกำหนดในประกาศนี้แล้วหมวด ๑การแต่งตั้งกรรมการหรือผู้บริหารของผู้ประกอบธุรกิจสินทรัพย์ดิจิทัล ข้อ ๔ ผู้ประกอบธุรกิจสินทรัพย์ดิจิทัลต้องแต่งตั้งกรรมการหรือผู้บริหารที่ไม่มีลักษณะต้องห้ามดังต่อไปนี้และได้รับความเห็นชอบจากสำนักงาน ก.ล.ต. ตามหลักเกณฑ์ที่กำหนดในประกาศนี้(๑) เป็นบุคคลที่มีคุณสมบัติไม่เป็นไปตามตารางคุณสมบัติของกรรมการหรือผู้บริหารของผู้ประกอบธุรกิจสินทรัพย์ดิจิทัลที่แนบท้ายประกาศนี้(๒) เป็นบุคคลที่มีลักษณะต้องห้ามตามที่กำหนดไว้ใน หมวด ๒ และหมวด ๓ข้อ ๕ ผู้บริหารของผู้ประกอบธุรกิจสินทรัพย์ดิจิทัลตามข้อ๔ ได้แก่ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายหรือผู้ดำรงตำแหน่งเทียบเท่าตำแหน่งที่เรียกชื่ออย่างอื่นที่ทำหน้าที่ต่อไปนี้(๑) รับผิดชอบงานเกี่ยวกับการบริหาร กำหนดควบคุมและกำกับดูแลนโยบายของผู้ประกอบธุรกิจสินทรัพย์ดิจิทัล(๒) รับผิดชอบงานที่เกี่ยวกับการติดต่อและให้บริการลูกค้า(๓) รับผิดชอบงานที่เกี่ยวกับการจัดการระบบเทคโนโลยีสารสนเทศ(๔) รับผิดชอบงานที่เกี่ยวกับการคัดเลือกสินทรัพย์ดิจิทัลที่จะนำมาให้บริการหมวด ๒ลักษณะต้องห้ามของกรรมการหรือผู้บริหารของผู้ประกอบธุรกิจสินทรัพย์ดิจิทัล ข้อ ๖ กรรมการหรือผู้บริหารของผู้ประกอบธุรกิจสินทรัพย์ดิจิทัลต้องไม่มีลักษณะต้องห้ามดังต่อไปนี้(๑) เป็นหรือเคยเป็นบุคคลล้มละลาย(๒) เคยได้รับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่กระทำโดยทุจริต(๓) เคยเป็นกรรมการ ผู้จัดการ หรือบุคคลผู้มีอำนาจในการจัดการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ล.ต.(๔) เป็นกรรมการ ผู้จัดการหรือบุคคลผู้มีอำนาจในการจัดการของผู้ประกอบธุรกิจสินทรัพย์ดิจิทัลอื่นเว้นแต่จะเป็นไปตามหลักเกณฑ์ เงื่อนไข และวิธีการที่คณะกรรมการ ก.ล.ต. กำหนด(๕) เคยถูกถอดถอนจากการเป็นประธานกรรมการ กรรมการหรือผู้จัดการตามบทบัญญัติแห่งกฎหมายอื่น(๖) เป็นข้าราชการการเมือง(๗) เป็นข้าราชการซึ่งมีหน้าที่เกี่ยวกับการควบคุมผู้ประกอบธุรกิจสินทรัพย์ดิจิทัลพนักงานของธนาคารแห่งประเทศไทยหรือสำนักงาน ก.ล.ต. เว้นแต่(ก)เป็นกรณีที่ได้รับการแต่งตั้งโดยได้รับความเห็นชอบจากคณะกรรมการ ก.ล.ต.เพื่อเข้าไปช่วยเหลือในการดำเนินงานของผู้ประกอบธุรกิจสินทรัพย์ดิจิทัล(ข)เป็นกรณีของผู้ประกอบธุรกิจสินทรัพย์ดิจิทัลที่เป็นรัฐวิสาหกิจตามกฎหมายว่าด้วยวิธีการงบประมาณหมวด ๓การมีลักษณะต้องห้ามอื่นของกรรมการหรือผู้บริหารของผู้ประกอบธุรกิจสินทรัพย์ดิจิทัล ข้อ ๗ กรรมการหรือผู้บริหารของผู้ประกอบธุรกิจสินทรัพย์ดิจิทัลต้องไม่มีลักษณะต้องห้ามอื่นดังต่อไปนี้ด้วย(๑) มีความบกพร่องในด้านความสามารถตามกฎหมาย หรืออยู่ระหว่างถูกดำเนินการตามกฎหมายเกี่ยวกับการกำกับธุรกิจสินทรัพย์ดิจิทัลหรือมีลักษณะขาดความน่าไว้วางใจตามที่กำหนดไว้ในข้อ ๘ เป็นลักษณะต้องห้ามกลุ่มที่ ๑(๒) มีประวัติการถูกลงโทษหรือถูกดำเนินการที่เกี่ยวข้องกับการบริหารงานที่มีลักษณะหลอกลวงฉ้อโกง หรือทุจริตเกี่ยวกับทรัพย์สินตามที่กำหนดไว้ในข้อ ๙เป็นลักษณะต้องห้ามกลุ่มที่ ๒(๓) มีเหตุอันควรเชื่อว่ามีพฤติกรรมที่ไม่เหมาะสมในการปฏิบัติต่อลูกค้าผู้ลงทุน บริษัทหรือผู้ถือหุ้นโดยรวม หรือตลาดเงินตลาดทุนหรือตลาดสินทรัพย์ดิจิทัลโดยรวมในเรื่องที่มีนัยสำคัญตามที่กำหนดไว้ในข้อ ๑๐เป็นลักษณะต้องห้ามกลุ่มที่ ๓ข้อ ๘ ให้กรณีดังต่อไปนี้เป็นลักษณะต้องห้ามกลุ่มที่๑(๑) เป็นบุคคลที่ถูกศาลสั่งพิทักษ์ทรัพย์(๒) เป็นคนไร้ความสามารถ หรือเป็นคนเสมือนไร้ความสามารถ(๓) เป็นบุคคลที่อยู่ระหว่างถูกกล่าวโทษโดยสำนักงาน ก.ล.ต.หรืออยู่ระหว่างถูกดำเนินคดีอันเนื่องจากกรณีที่สำนักงาน ก.ล.ต. กล่าวโทษ หรือศาลมีคำพิพากษาถึงที่สุดให้จำคุกในความผิดตามมาตรา๖๖ ประกอบกับมาตรา ๒๖ (เฉพาะที่มีลักษณะเข้าข่ายเป็นการฉ้อโกงประชาชน)หรือมาตรา ๘๒ ถึงมาตรา ๙๑ แห่งพระราชกำหนดการประกอบธุรกิจสินทรัพย์ดิจิทัล พ.ศ. ๒๕๖๑(๔) เป็นบุคคลที่สำนักงาน ก.ล.ต. ปฏิเสธหรือถอนการแสดงรายชื่อของบุคคลในระบบข้อมูลรายชื่อกรรมการและผู้บริหารของบริษัทที่ออกสินทรัพย์ดิจิทัลเนื่องจากเป็นผู้ที่มีลักษณะขาดความน่าไว้วางใจให้เป็นกรรมการและผู้บริหารตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดลักษณะขาดความน่าไว้วางใจของกรรมการและผู้บริหารบริษัท(๕) เป็นบุคคลที่มีลักษณะต้องห้ามตามมาตรา ๑๐๓ (๑) ถึง (๗) แห่งพระราชบัญญัติหลักทรัพย์และตลาดหลักทรัพย์พ.ศ. ๒๕๓๕(๖) เป็นบุคคลที่มีลักษณะต้องห้ามกลุ่มที่๑ ตามประกาศคณะกรรมการกำกับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนข้อ ๙ ให้กรณีดังต่อไปนี้เป็นลักษณะต้องห้ามกลุ่มที่๒(๑) เป็นบุคคลที่ศาลมีคำพิพากษาถึงที่สุดให้จำคุกในความผิดอาญาแผ่นดินเกี่ยวกับการบริหารงานที่มีลักษณะหลอกลวงฉ้อโกง หรือทุจริตเกี่ยวกับทรัพย์สิน โดยศาลมีคำพิพากษาให้รอการลงโทษและพ้นจากการรอการลงโทษมาแล้วไม่ถึง ๓ ปี(๒) เป็นบุคคลที่ศาลมีคำสั่งถึงที่สุดให้ทรัพย์สินตกเป็นของแผ่นดินตามกฎหมายเกี่ยวกับการป้องกันและปราบปรามการทุจริตกฎหมายว่าด้วยการป้องกันและปราบปรามการฟอกเงินหรือกฎหมายอื่นในลักษณะเดียวกัน และยังไม่พ้น ๓ปีนับแต่วันที่ศาลมีคำสั่งให้ทรัพย์สินตกเป็นของแผ่นดิน(๓) เป็นบุคคลที่ไม่สามารถดำรงตำแหน่งเป็นกรรมการหรือผู้บริหารของสถาบันการเงินเนื่องจากมีลักษณะต้องห้ามตามกฎหมายเกี่ยวกับการกำกับดูแลสถาบันการเงินไม่ว่าตามกฎหมายไทยหรือกฎหมายต่างประเทศและอยู่ระหว่างเวลาที่ยังไม่สามารถกลับมาดำรงตำแหน่งหรือปฏิบัติหน้าที่ดังกล่าวได้อีก ทั้งนี้เฉพาะลักษณะต้องห้ามที่เกี่ยวข้องกับเรื่องใดเรื่องหนึ่ง ดังต่อไปนี้(ก)การทุจริตต่อหน้าที่ หรือทุจริต หลอกลวง หรือฉ้อโกงเกี่ยวกับทรัพย์สิน(ข)การบริหารงานที่เป็นการฝ่าฝืนกฎหมายหรือไม่เป็นไปตามคำสั่งของหน่วยงานกำกับดูแลหรือบริหารงานหรือจัดการงานที่ไม่เหมาะสม(ค)การกระทำที่เป็นการฝ่าฝืนกฎหมาย หรือการกระทำที่ไม่เป็นธรรมหรือเป็นการเอาเปรียบ(๔) เป็นบุคคลที่อยู่ระหว่างถูกดำเนินการอันเป็นผลให้ไม่สามารถปฏิบัติหน้าที่เป็นกรรมการหรือผู้บริหารของผู้ประกอบธุรกิจสินทรัพย์ดิจิทัลในลักษณะดังต่อไปนี้(ก)ถูกคณะกรรมการพิจารณามาตรการลงโทษทางแพ่งกำหนดมาตรการลงโทษทางแพ่งหรือศาลมีคำพิพากษาหรือคำสั่งกำหนดมาตรการลงโทษทางแพ่งห้ามเป็นกรรมการหรือผู้บริหารในผู้ออกโทเคนดิจิทัลหรือผู้ประกอบธุรกิจสินทรัพย์ดิจิทัลหรือถูกสำนักงาน ก.ล.ต. สั่งพักหรือเพิกถอนการให้ความเห็นชอบหรือมีลักษณะที่ทำให้การให้ความเห็นชอบสิ้นสุดหรือถูกดำเนินการอื่นในทำนองเดียวกันอันเป็นผลให้ไม่สามารถปฏิบัติหน้าที่เป็นกรรมการหรือผู้บริหารในผู้ออกโทเคนดิจิทัลหรือผู้ประกอบธุรกิจสินทรัพย์ดิจิทัล(ข)การดำเนินการตาม (ก) สืบเนื่องมาจากการปฏิบัติงานในตำแหน่งที่มีผลกระทบถึงความเหมาะสมในการปฏิบัติงานในตำแหน่งที่พิจารณา(ค)เหตุของการดำเนินการตาม (ก)เป็นเรื่องการกระทำความผิดตามพระราชกำหนดการประกอบธุรกิจสินทรัพย์ดิจิทัล พ.ศ. ๒๕๖๑และประกาศที่ออกโดยอาศัยอำนาจแห่งกฎหมายดังกล่าวในมูลเหตุเนื่องจากการบริหารงานที่มีลักษณะหลอกลวงฉ้อโกง ทุจริตเกี่ยวกับทรัพย์สิน หรือขาดความระมัดระวัง ขาดความซื่อสัตย์สุจริต(๕) เป็นบุคคลที่มีลักษณะต้องห้ามกลุ่มที่๒ ตามประกาศคณะกรรมการกำกับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนข้อ ๑๐ ให้กรณีที่มีเหตุอันควรเชื่อว่ามีพฤติกรรมดังต่อไปนี้เป็นลักษณะต้องห้ามกลุ่มที่๓(๑) มีเหตุอันควรเชื่อว่ามีหรือเคยมีพฤติกรรมประพฤติผิดต่อหน้าที่หรือการให้บริการด้วยความซื่อสัตย์สุจริตและเป็นธรรมขาดความรับผิดชอบและความรอบคอบ เอาเปรียบผู้ลงทุนหรือขาดจรรยาบรรณหรือมาตรฐานในการปฏิบัติงานเยี่ยงผู้ประกอบวิชาชีพซึ่งกำหนดโดยสำนักงานก.ล.ต. สมาคม หรือหน่วยงานที่เกี่ยวข้องกับตลาดทุนหรือตลาดสินทรัพย์ดิจิทัลที่สำนักงานก.ล.ต. ยอมรับ หรือมีหรือเคยมีส่วนร่วมหรือสนับสนุนการกระทำดังกล่าวของบุคคลอื่น(๒) มีเหตุอันควรเชื่อว่ามีหรือเคยมีพฤติกรรมที่เป็นการละเลยการตรวจสอบดูแลตามสมควรเพื่อป้องกันมิให้นิติบุคคลหรือกิจการที่ตนมีอำนาจในการจัดการหรือผู้ปฏิบัติงานซึ่งอยู่ภายใต้การตรวจสอบดูแล (ถ้ามี) กระทำการใดหรืองดเว้นกระทำการใดอันเป็นการฝ่าฝืนหรือขัดต่อพระราชกำหนดการประกอบธุรกิจสินทรัพย์ดิจิทัล พ.ศ. ๒๕๖๑หรือประกาศที่ออกโดยอาศัยอำนาจแห่งกฎหมายดังกล่าวอันอาจก่อให้เกิดความไม่เชื่อมั่นในธุรกิจสินทรัพย์ดิจิทัลโดยรวมหรือความเสียหายต่อชื่อเสียง ฐานะ การดำเนินธุรกิจ หรือลูกค้าของธุรกิจนั้น(๓) มีเหตุอันควรเชื่อว่ามีหรือเคยมีพฤติกรรมอันส่อไปในทางไม่สุจริตที่ส่งผลกระทบต่อความน่าเชื่อถือในการเป็นกรรมการหรือผู้บริหารของผู้ประกอบธุรกิจสินทรัพย์ดิจิทัลอย่างมีนัยสำคัญหรือมีหรือเคยมีส่วนร่วมหรือสนับสนุนการกระทำดังกล่าวของบุคคลอื่น เช่น การแสวงหาหรือเบียดบังผลประโยชน์ใดโดยมิชอบเพื่อตนเองผู้ประกอบธุรกิจสินทรัพย์ดิจิทัล หรือบุคคลอื่นโดยอาศัยตำแหน่งหน้าที่ที่ตนดำรงอยู่ เป็นต้น(๔) เป็นบุคคลที่มีลักษณะต้องห้ามกลุ่มที่๓ ตามประกาศคณะกรรมการกำกับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนหมวด ๔การขอรับความเห็นชอบและการให้ความเห็นชอบ ส่วนที่ ๑การขอรับความเห็นชอบ ข้อ ๑๑ ในการยื่นคำขอรับความเห็นชอบเป็นกรรมการหรือผู้บริหารของผู้ประกอบธุรกิจสินทรัพย์ดิจิทัลให้เป็นไปตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยการให้ความเห็นชอบเป็นกรรมการหรือผู้บริหารของผู้ประกอบธุรกิจสินทรัพย์ดิจิทัลส่วนที่ ๒การให้ความเห็นชอบสิ้นสุดลง ข้อ ๑๒ การให้ความเห็นชอบกรรมการหรือผู้บริหารของผู้ประกอบธุรกิจสินทรัพย์ดิจิทัลสิ้นสุดลงเมื่อบุคคลนั้นมีลักษณะต้องห้ามตามที่กำหนดไว้ในประกาศนี้ ทั้งนี้ ตามที่กำหนดไว้ในหมวด ๗หมวด ๕หน้าที่ของผู้ประกอบธุรกิจสินทรัพย์ดิจิทัล ข้อ ๑๓ ให้ผู้ประกอบธุรกิจสินทรัพย์ดิจิทัลรายงานการแต่งตั้งและการสิ้นสุดการแต่งตั้งกรรมการหรือผู้บริหารของผู้ประกอบธุรกิจสินทรัพย์ดิจิทัลต่อสำนักงานก.ล.ต. ผ่านระบบที่จัดไว้บนเว็บไซต์ของสำนักงาน ก.ล.ต. ภายใน ๗วันทำการนับแต่วันที่เกิดกรณีดังกล่าวหมวด ๖หน้าที่ของกรรมการหรือผู้บริหารของผู้ประกอบธุรกิจสินทรัพย์ดิจิทัล ข้อ ๑๔ กรรมการหรือผู้บริหารของผู้ประกอบธุรกิจสินทรัพย์ดิจิทัลต้องปฏิบัติหน้าที่ให้เป็นไปตามหลักเกณฑ์ดังต่อไปนี้(๑) ปฏิบัติหน้าที่หรือให้บริการด้วยความซื่อสัตย์สุจริต(๒) ปฏิบัติหน้าที่ด้วยความรับผิดชอบและรอบคอบเยี่ยงผู้ประกอบวิชาชีพและปฏิบัติต่อลูกค้าทุกรายอย่างเป็นธรรม ด้วยความเอาใจใส่ ระมัดระวัง รอบคอบโดยคำนึงถึงประโยชน์ของลูกค้าเป็นสำคัญ(๓) ปฏิบัติหน้าที่หรือดูแลให้ผู้ประกอบธุรกิจสินทรัพย์ดิจิทัลปฏิบัติให้เป็นไปตามพระราชกำหนดการประกอบธุรกิจสินทรัพย์ดิจิทัลพ.ศ. ๒๕๖๑และประกาศที่ออกโดยอาศัยอำนาจแห่งกฎหมายดังกล่าวในส่วนที่เกี่ยวกับการปฏิบัติหน้าที่ของตน(๔) ปฏิบัติหน้าที่ให้เป็นไปตามจรรยาบรรณและมาตรฐานในการประกอบวิชาชีพที่กำหนดโดยสำนักงานก.ล.ต. สมาคม หรือหน่วยงานที่เกี่ยวข้องกับธุรกิจตลาดทุนที่สำนักงาน ก.ล.ต. ยอมรับข้อ ๑๕ ในกรณีที่กรรมการหรือผู้บริหารของผู้ประกอบธุรกิจสินทรัพย์ดิจิทัลฝ่าฝืนหรือไม่ปฏิบัติตามข้อ๑๔ ให้สำนักงาน ก.ล.ต. พิจารณาและดำเนินการตามหลักเกณฑ์ที่กำหนดไว้สำหรับการมีลักษณะต้องห้ามในกลุ่มที่๓ ตามหมวด ๗หมวด ๗ผลของการมีลักษณะต้องห้าม ส่วนที่ ๑ข้อกำหนดทั่วไปในการพิจารณาลักษณะต้องห้าม ข้อ ๑๖ ในกรณีที่กรรมการหรือผู้บริหารที่ผู้ประกอบธุรกิจสินทรัพย์ดิจิทัลได้ยื่นคำขอรับความเห็นชอบเป็นผู้มีลักษณะต้องห้ามตามที่กำหนดในประกาศนี้ให้สำนักงาน ก.ล.ต.ใช้เหตุแห่งการมีลักษณะต้องห้ามดังกล่าวในการปฏิเสธการให้ความเห็นชอบบุคคลดังกล่าวได้ข้อ ๑๗ ในกรณีที่ผู้มีลักษณะต้องห้ามเป็นกรรมการหรือผู้บริหารของผู้ประกอบธุรกิจสินทรัพย์ดิจิทัลซึ่งได้รับความเห็นชอบจากสำนักงานก.ล.ต. ให้สำนักงาน ก.ล.ต. ดำเนินการ ดังต่อไปนี้(๑) กรณีเป็นลักษณะต้องห้ามตามข้อ ๔ (๑) ให้การให้ความเห็นชอบสิ้นสุดลง(๒) กรณีเป็นลักษณะต้องห้ามตามหมวด ๒ หมวด ๓ ลักษณะต้องห้ามตามกลุ่มที่ ๑ ตามข้อ๘ หรือลักษณะต้องห้ามกลุ่มที่ ๒ ตามข้อ ๙ (๑) หรือ (๒) ให้สำนักงาน ก.ล.ต.สั่งเพิกถอนการให้ความเห็นชอบ(๓) กรณีเป็นลักษณะต้องห้ามกลุ่มที่ ๒ ตามข้อ ๙ (๓) (๔) หรือ (๕) ให้สำนักงาน ก.ล.ต. สั่งพักหรือเพิกถอนการให้ความเห็นชอบตามแต่เหตุแห่งการมีลักษณะต้องห้ามนั้น(๔) กรณีเป็นลักษณะต้องห้ามกลุ่มที่ ๓ ตามข้อ ๑๐ สำนักงาน ก.ล.ต.อาจสั่งพักหรือเพิกถอนการให้ความเห็นชอบตามสมควรแก่กรณีข้อ ๑๘ ในการใช้ดุลยพินิจปฏิเสธการให้ความเห็นชอบตามข้อ๑๖ พักหรือเพิกถอนการให้ความเห็นชอบตามข้อ๑๗ (๓) และ (๔) แล้วแต่กรณีให้สำนักงาน ก.ล.ต. มีอำนาจดำเนินการอย่างใดอย่างหนึ่งหรือหลายอย่างดังต่อไปนี้แทนหรือประกอบการดำเนินการดังกล่าวได้(๑) กำหนดระยะเวลาหรือเงื่อนไขในการรับพิจารณาคำขอความเห็นชอบหรือห้ามการปฏิบัติหน้าที่ของบุคคลดังกล่าวในคราวต่อไปโดยระยะเวลาที่กำหนดต้องไม่เกิน ๑๐ ปีสำหรับการพิจารณาการมีลักษณะต้องห้ามในแต่ละกรณี(๒) กำหนดระยะเวลาการสั่งพักการให้ความเห็นชอบซึ่งเมื่อพ้นระยะเวลาดังกล่าวแล้วให้บุคคลดังกล่าวสามารถปฏิบัติหน้าที่เป็นกรรมการหรือผู้บริหารของผู้ประกอบธุรกิจสินทรัพย์ดิจิทัลในตำแหน่งเดิมต่อไปได้โดยไม่ต้องยื่นคำขอความเห็นชอบ(๓) ในกรณีพฤติกรรมที่อาจเข้าข่ายเป็นลักษณะต้องห้ามกลุ่มที่ ๓ ตามข้อ ๑๐มีลักษณะไม่ร้ายแรง หรือเกิดขึ้นมาแล้วเกินกว่า ๑๐ปีนับถึงวันที่ปรากฏข้อเท็จจริงต่อสำนักงาน ก.ล.ต. สำนักงาน ก.ล.ต.อาจไม่ยกกรณีดังกล่าวขึ้นพิจารณาเป็นเหตุในการปฏิเสธการให้ความเห็นชอบการพักหรือเพิกถอนการให้ความเห็นชอบหรือห้ามการปฏิบัติหน้าที่หรืออาจลดระดับการดำเนินการเป็นการเปิดเผยพฤติกรรมที่ไม่เหมาะสมดังกล่าวก็ได้ส่วนที่ ๒การพิจารณาลักษณะต้องห้ามกลุ่มที่ ๓ ข้อ ๑๙ ในการพิจารณาความร้ายแรงของพฤติกรรมที่มีผลกระทบต่อการมีลักษณะต้องห้ามกลุ่มที่๓ ตามข้อ ๑๐ หรือการพิจารณาดำเนินการตามข้อ ๑๖ ให้สำนักงาน ก.ล.ต.นำปัจจัยดังต่อไปนี้ มาใช้ประกอบการพิจารณา(๑) บทบาทความเกี่ยวข้องและพฤติกรรมของบุคคลที่ถูกพิจารณา(๒) การลงโทษที่บุคคลนั้นได้รับไปแล้ว(๓) ผลกระทบหรือความเสียหายต่อลูกค้า ผู้ลงทุน บริษัท หรือผู้ถือหุ้นโดยรวมตลาดเงิน ตลาดทุน หรือตลาดสินทรัพย์ดิจิทัลโดยรวมหรือผลประโยชน์ที่เกี่ยวเนื่องกับข้อเท็จจริงหรือพฤติกรรมที่พิจารณา(๔) การแก้ไขหรือการดำเนินการอื่นที่เป็นประโยชน์ต่อลูกค้า ผู้ลงทุน บริษัทหรือผู้ถือหุ้นโดยรวม ตลาดเงิน ตลาดทุน หรือตลาดสินทรัพย์ดิจิทัลโดยรวม หรือแก้ไขเยียวยา หรือป้องกันมิให้เกิดข้อเท็จจริงหรือพฤติกรรมทำนองเดียวกันนั้นซ้ำอีก(๕) พฤติกรรมอื่นของผู้ถูกพิจารณาที่เป็นประโยชน์ต่อการปฏิบัติงานหรือขัดขวางการปฏิบัติงานของสำนักงานก.ล.ต.(๖) ประวัติหรือพฤติกรรมในอดีตอื่นใดที่แสดงถึงความไม่เหมาะสมที่จะเป็นกรรมการหรือผู้บริหารของผู้ประกอบธุรกิจสินทรัพย์ดิจิทัลข้อ ๒๐ ให้สำนักงาน ก.ล.ต.ด้วยความเห็นชอบของคณะกรรมการ ก.ล.ต.แต่งตั้งคณะกรรมการคณะหนึ่งเพื่อทำหน้าที่พิจารณาข้อเท็จจริงและพยานหลักฐานรวมทั้งเสนอความเห็นต่อสำนักงาน ก.ล.ต.เกี่ยวกับการพิจารณาเหตุของการพักหรือเพิกถอนการให้ความเห็นชอบกรรมการหรือผู้บริหารที่มีลักษณะต้องห้ามกลุ่มที่ ๓ ตามข้อ ๑๐หรือพิจารณาให้ความเห็นต่อสำนักงาน ก.ล.ต. ในเรื่องใด ๆที่เกี่ยวข้องกับการปฏิบัติตามความในหมวดนี้หรือพิจารณาวางแนวทางและให้ความเห็นต่อสำนักงาน ก.ล.ต.ในการดำเนินการให้คณะกรรมการตามวรรคหนึ่งประกอบด้วยผู้ทรงคุณวุฒิจากตลาดเงินตลาดทุนหรือตลาดสินทรัพย์ดิจิทัลจำนวนไม่เกิน ๕คนซึ่งไม่เป็นเลขาธิการหรือพนักงานของสำนักงาน ก.ล.ต. โดยจำนวนนี้อย่างน้อยต้องเป็นผู้ทรงคุณวุฒิซึ่งเป็นผู้แทนของผู้ลงทุนจำนวน๑ คน และผู้ทรงคุณวุฒิด้านการซื้อขายสินทรัพย์ดิจิทัล หลักทรัพย์หรือสัญญาซื้อขายล่วงหน้าจำนวน ๒ คนให้คณะกรรมการเลือกกรรมการคนหนึ่งเป็นประธานกรรมการและให้สำนักงานก.ล.ต. แต่งตั้งพนักงานของสำนักงาน ก.ล.ต. คนหนึ่งเป็นเลขานุการกรรมการรายใดมีส่วนได้เสียในเรื่องที่พิจารณาในลักษณะที่อาจมีผลกระทบต่อการให้ความเห็นอย่างเป็นกลางให้ผู้นั้นแจ้งการมีส่วนได้เสียนั้นและห้ามมิให้เข้าร่วมพิจารณาในเรื่องดังกล่าวข้อ ๒๑ เพื่อให้การใช้ดุลยพินิจสั่งการของสำนักงานก.ล.ต. ตามหมวดนี้มีความชัดเจนและผ่านกระบวนการทบทวนตามสมควรในการแจ้งเหตุในการสั่งพักหรือเพิกถอนการให้ความเห็นชอบเนื่องจากการมีลักษณะต้องห้ามกลุ่มที่๓ ตามข้อ ๑๐ สำนักงาน ก.ล.ต. จะกระทำได้ต่อเมื่อได้ดำเนินการอย่างน้อย ดังต่อไปนี้(๑) เปิดโอกาสให้ผู้ถูกพิจารณามีโอกาสชี้แจงข้อเท็จจริง(๒) เสนอข้อเท็จจริงรวมทั้งคำชี้แจงของผู้ถูกพิจารณา (ถ้ามี)ให้คณะกรรมการเพื่อพิจารณาข้อเท็จจริงและพยานหลักฐานและเสนอความเห็นเกี่ยวกับเรื่องดังกล่าวและหากคณะกรรมการประสงค์จะให้ผู้ถูกพิจารณาชี้แจงเพิ่มเติม ให้สำนักงาน ก.ล.ต.จัดให้มีการชี้แจงเช่นนั้นในการปฏิบัติอื่นใดนอกจากที่ระบุไว้ในวรรคหนึ่งให้เป็นไปตามพระราชบัญญัติวิธีปฏิบัติราชการทางปกครองพ.ศ. ๒๕๓๙ข้อ ๒๒ สำนักงาน ก.ล.ต. อาจไม่ดำเนินการตามข้อ ๒๑วรรคหนึ่งได้ ในกรณีดังต่อไปนี้(๑) กรณีดังกล่าวได้ผ่านกระบวนการพิจารณาอื่นที่ทำให้ผู้ถูกพิจารณามีโอกาสชี้แจงและเคยผ่านการพิจารณาให้ความเห็นในรูปองค์คณะที่มีผู้มีความรู้ประสบการณ์ในการประกอบธุรกิจในตลาดทุนเป็นองค์คณะด้วยหรือโดยองค์กรอื่นที่เกี่ยวข้องมาอย่างเพียงพอแล้วหรือ(๒) คณะกรรมการได้กำหนดแนวทางพิจารณาดำเนินการสำหรับกรณีที่มีข้อเท็จจริงทำนองเดียวกันกับกรณีที่พิจารณานี้ไว้ชัดเจนเพียงพอแล้วประกาศ ณ วันที่ ๓ กรกฎาคม พ.ศ.๒๕๖๑วรวิทย์ จำปีรัตน์ประธานกรรมการคณะกรรมการกำกับหลักทรัพย์และตลาดหลักทรัพย์[เอกสารแนบท้าย]๑. คุณสมบัติของผู้ขอความเห็นชอบเป็นกรรมการผู้มีอำนาจลงนามผูกพันบริษัทผู้จัดการ หรือตำแหน่งเทียบเท่าที่เรียกชื่ออย่างอื่นของผู้ประกอบธุรกิจสินทรัพย์ดิจิทัล(ดูข้อมูลจากภาพกฎหมาย)ปวันวิทย์/จัดทำ๓ กันยายน๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๖๙ ง/หน้า ๕๗/๑๖ กรกฎาคม ๒๕๖๑